Den amerikanske hærens ingeniørkorps begynte i 1947 og fullførte i april 1953 byggingen av Garrisondemningen ved Missouri-elven. Den ble bygget for flomkontroll, vannkraftproduksjon og vanning, og resulterte i den oppdemmete innsjøen Lake Sakakawea, oppkalt etter shoshonekvinnen Sacagawea. En annen konsekvens var innsjøen oversvømmet deler av Fort Berthold-reservatet, deriblant landsbyene Fort Berthold og Elbowoods, samt en rekke andre landsbyer. De tidligere innbyggerne i disse landsbyene ble tvunget til å flytte og en ny by ble bygget for dem, karakteristisk nok kalt for New Town.